Babelscape/SREDFM huggingface dataset:
Νόμος 3037/2002

Το 2002 η ελληνική κυβέρνηση, φαινομενικά, σε μια προσπάθεια για την καταπολέμηση των παράνομων τυχερών παιχνιδιών, πέρασε τον ασαφή και αμφιλεγόμενο νόμο 3037/2002 που απαγόρευε ουσιαστικά όλα τα ηλεκτρονικά παιχνίδια σε δημόσιους χώρους. Το νομοσχέδιο διαμορφώθηκε όταν ένα μέλος του κυβερνώντος κόμματος (ΠΑΣΟΚ) βιντεοσκόπησε μια παράνομη εγκατάσταση τυχερών παιχνιδιών, με αποτέλεσμα τη δημόσια υστερία που τροφοδοτήθηκε από την σκανδαλοθηρική αναφορά του Τύπου. Το νομοσχέδιο ψηφίστηκε στις 29 Ιουλίου 2002, για να τεθεί σε ισχύ με τη δημοσίευσή του στην Εφημερίδα της Κυβερνήσεως.

Κατά τη διάρκεια μιας υπόθεσης κατά ορισμένων ιδιοκτητών ίντερνετ καφέ που επέτρεψαν στους πελάτες τους να παίξουν online σκάκι και άλλα παιχνίδια, ένα τοπικό δικαστήριο στην Θεσσαλονίκη κήρυξε τον νόμο αντισυνταγματικό. Περισσότεροι από 300 άνθρωποι συγκεντρώθηκαν έξω από το δικαστήριο για να υποστηρίξουν τους ιδιοκτήτες των ίντερνετ καφέ.

Η Ευρωπαϊκή Επιτροπή έστειλε επίσημη επιστολή προς το ελληνικό Υπουργείο Εξωτερικών, εξηγώντας ότι ο νόμος μπορεί να έρχεται σε σύγκρουση με την ευρωπαϊκή νομοθεσία. Στην περίπτωση αυτή, το Δικαστήριο των Ευρωπαϊκών Κοινοτήτων θα μπορούσε να αναλάβει δράση κατά της Ελλάδας.

Ο νόμος επηρέασε τόσο τους Έλληνες πολίτες όσο και τους ξένους.

Στις 24 Σεπτεμβρίου 2002, κυβερνητικοί αξιωματούχοι δημοσίευσαν ένα έγγραφο σε μια προσπάθεια να διευκρινιστούν τα επίμαχα άρθρα του νόμου.

Μετά την παρέμβαση της Ευρωπαϊκής Ένωσης και τις συζητήσεις με τους ιδιοκτήτες ίντερνετ καφέ, πάρθηκε η Υπουργική απόφαση 1107414/1491/Τ. & Ε.Φ ΦΕΚ Β/1827/8-12-2003. Ο νέος νόμος διευκρινίζει ορισμένα άρθρα του Ν.3037/2002, αλλά εξακολουθεί να απαγορεύει τα βιντεοπαιχνίδια σε ίντερνετ καφέ καθώς και το λογισμικό υπολογιστών που διαγράφει ή κρυπτογραφεί τα αρχεία στους σκληρούς δίσκους των υπολογιστών που ανήκουν σε ίντερνετ καφέ.

Ο Νόμος 3037/2002 καταργήθηκε με το Άρθρο 54 του Νόμου 4002/2011 ΦΕΚ Α/180/22-8-2011.
Β΄ κατηγορία ποδοσφαίρου ανδρών Κύπρου 1956-57

Η Β΄ κατηγορία ποδοσφαίρου ανδρών Κύπρου 1956-57 ήταν η 4η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Απόλλων για 1η φορά στην ιστορία του.
Σύνταγμα του Ηνωμένου Βασιλείου

Ως Σύνταγμα του Ηνωμένου Βασιλείου ορίζεται το άθροισμα των νόμων και των αρχών που απαρτίζουν το πολιτικό σώμα του Ηνωμένου Βασιλείου. Αφορά τόσο τη σχέση μεταξύ του ατόμου και του κράτους, όσο και τη λειτουργία της νομοθετικής, της εκτελεστικής και της δικαστικής εξουσίας. Σε αντίθεση με πολλά άλλα έθνη, το Ηνωμένο Βασίλειο δεν έχει ενιαίο συνταγματικό έγγραφο. Έτσι, ορισμένες φορές αυτό χαρακτηρίζεται ως ακωδικοποίητο ή άγραφο σύνταγμα. Μεγάλο μέρος του βρετανικού συντάγματος είναι ενσωματωμένο σε γραπτά έγγραφα, στο πλαίσιο καταστατικών, δικαστικών αποφάσεων, έργα αρχών και συνθηκών. Το σύνταγμα έχει άλλες άγραφες πηγές, συμπεριλαμβανομένων των κοινοβουλευτικών συνταγματικών συμβάσεων.

Μετά την Ένδοξη Επανάσταση του 1688, το θεμέλιο του νομοθετικού συντάγματος χαρακτηρίστηκε το δόγμα της κοινοβουλευτικής κυριαρχίας, σύμφωνα με το οποίο τα καταστατικά που ψηφίζονται από το Κοινοβούλιο αποτελούν υπέρτατη και τελική πηγή της νομοθεσίας του Ηνωμένου Βασιλείου. Κατά συνέπεια, το Κοινοβούλιο μπορεί αλλάξει το σύνταγμα απλά ψηφίζοντας νέες Πράξεις. Ωστόσο, υπάρχει μία αμφισβήτηση σχετικά με το αν η αρχή της κοινοβουλευτικής κυριαρχίας εξακολουθεί να ισχύει, ιδίως υπό το πρίσμα της ένταξης του Ηνωμένου Βασιλείου στην Ευρωπαϊκή Ένωση. Μια άλλη βασική αρχή του βρετανικού συντάγματος, όπως διατυπώνεται από τον νομικό λόγιο Άλμπερτ Βεν Ντάισι, είναι το κράτος δικαίου.
Φαγόπυρον το εδώδιμον

Αγρός με φαγόπυρο στο Bumthang ([[Μπουτάν]]).
Το Φαγόπυρον το εδώδιμον "(Fagopyrum esculentum)" ή κοινώς φαγόπυρο, Πολύγονον ο τριγωνόσπορος, ή μαυροσίταρο "(buckwheat)", είναι φυτό που καλλιεργείται για τους σπόρους του που ομοιάζουν με των σιτηρών, και επίσης χρησιμοποιείται για την εναλλαγή καλλιεργειών. Άλλα συγγενή είδη είναι το Φαγόπυρον το ταταρικόν "(Fagopyrum tataricum)", που επίσης καλλιεργείται στα Ιμαλάια —κατά κύριο λόγο στο Νεπάλ, Μπουτάν, την Ινδία— και το λιγότερο καλλιεργούμενο "Fagopyrum acutatum", είναι επίσης γνωστό και ως Ιαπωνικό φαγόπυρο "(Japanese buckwheat)" και το ασημοκέλυφο φαγόπυρο "(silverhull buckwheat)".

Το φαγόπυρο δεν έχει σχέση με το σιτάρι αλλά συγγενεύει με το λάπαθο, ("knotweed [Polygonum])" και το ραβέντι. Αναφέρεται ως ψευδοδημητριακό επειδή οι σπόροι του τρώγονται και είναι πλούσιοι σε σύνθετους υδατάνθρακες. Η καλλιέργεια του φαγόπυρου μειώθηκε απότομα κατά τον 20ό αιώνα, καθώς η παραγωγικότητα άλλων βασικών προϊόντων αυξήθηκε με την υιοθέτηση αζωτούχων λιπασμάτων.
Flora Graeca

Flora Graeca (Ελληνική Χλωρίδα) είναι ένα δεκάτομο έργο το οποίο εκδόθηκε στο Λονδίνο το 1806-1840. Στο έργο αυτό περιγράφονται και εικονίζονται 966 αυτοφυή φυτά της Ελλάδας τα οποία μελέτησε ο John Sibthorp κατά τη διάρκεια των δυο ταξιδιών του στην Ελλάδα. Ο John Sibthorp (1758-1796) ήταν καθηγητής στο Πανεπιστήμιο της Οξφόρδης (1784-1796). Το πρώτο ταξίδι του Sibthorp στην Ελλάδα έγινε το 1786-1787 και το δεύτερο το 1794-1795.O Sibthorp γνώριζε το έργο του Θεόφραστου (372-287 π.Χ.) για την χλωρίδα της Ελλάδας και του Διοσκουρίδη (40-90 μ.Χ.) για την φαρμακευτική χρήση φυτών. Δυστυχώς πέθανε νέος σε ηλικία 37 ετών και δεν πρόφτασε να δει ολοκληρωμένο το έργο του, το οποίο συνέχισαν συνάδελφοί του και μαθητές του. 

Το δεκάτομο έργο της Flora Graeca ολοκληρώθηκε από μια ομάδα συνεργατών 44 χρόνια μετά τον θάνατό του Sibthorp και τυπώθηκε σε 25 αντίτυπα στο Λονδίνο σε διάρκεια 34 ετών (1806-1840). Το πιο αξιοπρόσεκτο στοιχείο του έργου είναι οι υδατογραφίες του Αυστριακού Ferdinard Bauer (1760-1828) που θεωρείται ο μεγαλύτερος ζωγράφος φυτών όλων των εποχών.

Ακολούθησε δεύτερη έκδοση της Flora Graeca και τυπώθηκαν 40 αντίτυπα τον 19ο αιώνα, ένα από αυτά κοσμεί την Εθνική Βιβλιοθήκη της Ελλάδος. Ένα αντίτυπο υπάρχει και στη Γεννάδειο Βιβλιοθήκη.
Πάμπλο Λαρέν

Ο Πάμπλο Λαρέν (σωστή προφορά: Πάμπλο Λαραΐν) ("Pablo Larraín", 19 Αυγούστου 1976) είναι Χιλιανός σκηνοθέτης, σεναριογράφος και παραγωγός.
Καρλ Πολάνυι

Ο Καρλ Πολάνυι ( 1886- 1964) ήταν Ούγγρος ανθρωπολόγος, ιστορικός, κοινωνιολόγος και φιλόσοφος.
Γιόος ντε Μόμπερ

Ο Γιόος ντε Μόμπερ ο νεότερος (φλαμανδικά: Joos de Momper de Jonge ή Joost de Momper de Jonge, [εναλλακτικές γραφές του μικρού του ονόματος: Jodocus, Joes, Joeys και Josse] (1564–1635) ήταν ένας από τους σημαντικότερους Φλαμανδούς τοπιογράφους, τοποθετούμενος ανάμεσα στους Πίτερ Μπρίγκελ τον πρεσβύτερο και τον Πέτερ Πάουλ Ρούμπενς. Η επίδραση του Μπρίγκελ στα έργα του Μόμπερ είναι εμφανής.
Νίκος Κατσαλίδας

Ο Νίκος Κατσαλίδας (αλβ: "Niko Kacalidha", Άνω Λεσινίτσα, 1949) είναι Έλληνας λογοτέχνης και μεταφραστής.
The Monkey Puzzle

Το The Monkey Puzzle είναι το 18ο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε στις 25 Σεπτεμβρίου του 2006 μέσω της δισκογραφικής εταιρίας "SPV/Steamhammer".

Για την ηχογράφηση του δίσκου, επέστρεψε στο συγκρότημα ο ντράμερ Άντι Πάρκερ, ο οποίος ανάρρωσε από μία επέμβαση στο πόδι του, αντικαθιστώντας τον Τζέισον Μπόναμ.

Αμέσως μετά την κυκλοφορία του δίσκου, οι UFO περίοδευσαν στην Ευρώπη και το Νοέμβριο του 2006 πραγματοποίησαν δέκα εμφανίσεις στην πατρίδα τους. Στις αρχές του επόμενου έτους πραγματοποίησαν μία ακόμη ευρωπαϊκή περιοδεία και ολοκλήρωσαν την χρονιά με μία σειρά συναυλιών στην Ρωσία.
Γαλλοελληνική Εταιρεία Σιδηροδρόμων

Η Γαλλοελληνική Εταιρεία Σιδηροδρόμων (Γ.Ε.Σ.) ("", ή "CFFH", πλήρες όνομα: "Cοmpanie franco-hellenique des chemins de fer") ήταν σιδηροδρομική εταιρεία στην Ελλάδα και την Τουρκία, η οποία διαχειριζόταν τη γραμμή του πρώην Σιδηρόδρομου της Ανατολής από την Αλεξανδρούπολη στο Πύθιο, το Ορμένιο και το Σβίλεγκραντ, μεταξύ 1929 και 1954.
Η ατμομηχανή 102, τύπου 4-4-0 της εταιρείας, στην [[Αλεξανδρούπολη]]

Η εταιρεία απορροφήθηκε από τους Σιδηροδρόμους Ελληνικού Κράτους το 1954.
NGC 1084

Ο NGC 1084 είναι σπειροειδής γαλαξίας που βρίσκεται στον αστερισμό Ηριδανό, σε απόσταση που εκτιμάται από 55 μέχρι 79 εκατομμύρια έτη φωτός από τη Γη και το Ηλιακό Σύστημα. Ανακαλύφθηκε από τον Ουίλιαμ Χέρσελ στις 10 Ιανουαρίου 1785. Ο γαλαξίας αυτός έχει πολλαπλούς σπειροειδείς βραχίονες, που όμως δεν είναι καλώς ξεχωρισμένοι. Ανήκει στην ίδια ομάδα με τους NGC 988, NGC 991, NGC 1022, NGC 1035, NGC 1042, NGC 1047, NGC 1052 και NGC 1110. Η ομάδα αυτή συνδέεται με την ομάδα γαλαξιών του Μεσιέ 77.

Στον NGC 1084 έχουν παρατηρηθεί 5 Υπερκαινοφανείς αστέρες μέσα στα τελευταία 50 χρόνια: οι 1963P (φαινόμενο μέγεθος m = 14), 1996an (τύπου II, m = 14), 1998dl (τύπου II, m = 16), 2009H (τύπου, m = 17), και 2012ec (τύπου IIP, m = 14,5). Η δημιουργία νέων αστέρων στον γαλαξία αυτόν είναι χαοτική και δεν περιορίζεται στους σπειροειδείς βραχίονες, ωστόσο δεν εμφανίζει τόσο υψηλούς ρυθμούς ώστε να κατατάσσει τον γαλαξία στους αστρογόνους (starburst galaxies). Κατά τα τελευταία 40 περίπου εκατομμύρια έτη (όπως παρατηρείται, δηλαδή πριν από 110 ως 70 εκατομμύρια χρόνια στην πραγματικότητα), η δημιουργία νέων αστέρων συνέβαινε σε μικρές εξάρσεις. Ο λόγος αυτής της δραστηριότητας έχει προταθεί ότι ήταν μία συγχώνευση με κάποιον πλούσιο σε διάχυτο αέριο νάνο γαλαξία.

Μία ραδιοπηγή έχει ανιχνευθεί 3,5 λεπτά της μοίρας νοτιοδυτικά του γαλαξία και συνδέεται με αυτόν με μία «γέφυρα» υλικού. Ο NGC 1084 απομακρύνεται από τη Γη με ταχύτητα 1407 ± 4 χιλιόμετρα ανά δευτερόλεπτο.
Τοπική Επιτροπή Ε.Ο.Κ. Δωδεκανήσου

Η Τοπική Επιτροπή Ε.Ο.Κ. Δωδεκανήσου είναι υπεύθυνη για το άθλημα της καλαθοσφαίρισης στο νομό Δωδεκανήσου. Ιδρύθηκε το 1980, εδρεύει στην πόλη της Ρόδου και υπάγεται στην Ελληνική Ομοσπονδία Καλαθοσφαίρισης.

Στην Τοπική Επιτροπή ΕΟΚ Δωδεκανήσου ανήκουν τα σωματεία καλαθοσφαίρισης που εδρεύουν στις νήσους Κάλυμνο, Κω, Σύμη και Ρόδο.

Η ΤΕ ΕΟΚ Δωδεκανήσου διεξάγει τις διοργανώσεις που αφορούν τα όρια ευθύνης της.
The Visitor

Το The Visitor είναι το 19ο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε στις 2 Ιουνίου του 2009 μέσω της δισκογραφικής εταιρίας "SPV/Steamhammer".

Ο μπασίστας Πιτ Γουέι δεν συμμετείχε στις ηχογραφήσεις του δίσκου, λόγω μίας ασθένειας που επηρέασε το συκώτι του. Αντικαταστάθηκε από τον Πίτερ Πιχλ, αποκλειστικά για το συγκεκριμένο άλμπουμ.

Οι κριτικές για τον δίσκο υπήρξαν θετικές, με το "Allmusic" να το βαθμολογεί με 3,5 αστέρια με άριστα τα πέντε, το "Blabbermouth" με 8 / 10, το "Sea of Tranquillity" με 3,5 / 5, το "Sputnik Music" με μέσο όρο βαθμολογιών 3,7 / 5 και το "Ultimate Guitar" με 8,2 / 10.
Λουί ντε Κωλλερύ

Ο Λουί ντε Κωλλερύ (Louis de Caullery (περ. 1580 - 1621) ήταν Γαλλοφλαμανδός ζωγράφος, πρωτοπόρος στην απεικόνιση του είδους ζωγραφικής που αποκλήθηκε "ζωγραφική της χαρούμενης συντροφιάς". Εντάσσεται στη φλαμανδική σχολή ζωγραφικής του 17ου αιώνα.
Ιωάννης Παλαιοκρασσάς

Ο Ιωάννης Παλαιοκρασσάς (27 Μαρτίου 1934) είναι Έλληνας πολιτικός. Διετέλεσε βουλευτής, υπουργός, επίτροπος της Ελλάδας στην Ευρωπαϊκή Επιτροπή και πρόεδρος της ΔΕΗ.
Πάβελ Μιλιουκόφ

μικρογραφία|δεξιά|Ο Πάβελ Μιλιουκόφ, περί το 1917.
Ο Πάβελ Νικολάγιεβιτς Μιλιουκόφ (ρωσικά: "Па́вел Никола́евич Милюко́в", 27 Ιανουαρίου 1859 – 31 Μαρτίου 1943) ήταν Ρώσος ιστορικός και φιλελεύθερος πολιτικός. Ήταν ιδρυτής, ηγέτης και το πιο εξέχον μέλος του Συνταγματικού Δημοκρατικού κόμματος (γνωστού ως Καντέτ). Στην Ρωσική Προσωρινή Κυβέρνηση, ο Μιλιουκόφ ήταν υπεύθυνος για την εξωτερική πολιτική και προσπάθησε σκληρά να αποτρέψει την έξοδο της Ρωσίας από τον Α΄ Παγκόσμιο Πόλεμο. Το όνομά του μερικές φορές αποδίδεται στα Αγγλικά ως Πωλ Μιλιούκοφ.
Ο εχθρός της κοινωνίας

Η ταινία "Ο εχθρός της κοινωνίας" (πρωτότυπος τίτλος The Public Enemy) είναι γκανγκστερικό δράμα και Φιλμ νουάρ παραγωγής 1931 σε σκηνοθεσία Γουίλιαμ Α. Γουέλμαν. Πρωταγωνιστής της ταινίας είναι ο Τζέιμς Κάγκνεϊ που πλαισιώνεται από τους Τζιν Χάρλοου, Έντουαρντ Γουντς, Ντόναλντ Κουκ, Μέι Κλαρκ και Τζόαν Μπλόντελ. Πρόκειται για μια σκληρή απεικόνιση της δράσης των γκάνγκστερ κατά την περίοδο της οικονομικής κρίσης του '29 στις Η.Π.Α. που προβλήθηκε μόλις τρία χρόνια πριν την καθιέρωση του κώδικα λογοκρισίας για τον κινηματογράφο από το γραφείο του γερουσιαστή Χέιζ. Το σενάριο βασίστηκε σε ακυκλοφόρητο μυθιστόρημα με τίτλο "Beer and Blood" που γράφτηκε από τους Κιούμπεκ Γκλάσμον και Τζον Μπράιτ που υπήρξαν αυτόπτες μάρτυρες της δράσης του Αλ Καπόνε στο Σικάγο και διασκευάστηκε από τον Χάρβεϊ Φ. Θιου για τη μεγάλη οθόνη.
Καταραμένη Κυριακή

Η ταινία Καταραμένη Κυριακή (πρωτότυπος τίτλος "Sunday Bloody Sunday") είναι κοινωνικό δράμα παραγωγής 1971 σε σκηνοθεσία Τζον Σλέσιντζερ. Πρωταγωνιστές της ταινίας είναι οι: Πίτερ Φιντς, Γκλέντα Τζάκσον και Μάρεϊ Χεντ. Η ταινία πραγματεύεται την παράλληλη ερωτική σχέση ενός αμφισεξουαλικού νεαρού άνδρα με έναν ομοφυλόφιλο και Εβραίο γιατρό και με μια χωρισμένη γυναίκα. 

Η ταινία υπήρξε πολύ σημαντική για την περίοδο της προβολής της εφόσον ο ομοφυλόφιλος ήρωας του ερωτικού τριγώνου (που υποδύεται ο Πίτερ Φιντς) εμφανίζεται να έχει αποδεχτεί τη σεξουαλικότητά του και να είναι επιτυχημένος ως γιατρός.
I Was Made for Lovin' You

Το I Was Made for Lovin' You είναι ένα τραγούδι του αμερικανικού Hard Rock συγκροτήματος Kiss, το οποίο συμπεριλήφθηκε στον δίσκο "Dynasty", το 1979, ωστόσο κυκλοφόρησε και ως single για τον δίσκο. Το τραγούδι το έγραψε ο Desmond Child, ο Πολ Στάνλι και ο Βίνι Πόνκια. Το single ήταν το δεύτερο χρυσό τους συγκροτήματος, αφού έγινε χρυσό στις ΗΠΑ, στις 16 Αυγούστου 1979, αλλά και στον Καναδά την 1η Αυγούστου του ίδιου έτους.
Rock and Roll All Nite

To Rock and Roll All Nite είναι ένα τραγούδι του αμερικανικού Hard Rock συγκροτήματος Kiss, το οποίο συμπεριλήφθηκε στον δίσκο Dressed to Kill, το 1975, ενώ κυκλοφόρησε και ως single για αυτόν τον δίσκο. Το τραγούδι έφτασε έως το νούμερο 68 στα "Billboard", το οποίο ήταν και το υψηλότερο για το συγκρότημα έως τότε. Κατόπιν, κυκλοφόρησε μία ζωντανή εκτέλεση του τραγουδιού, η οποία έφτασε στην 12η θέση, στις αρχές του 1976. Το τραγούδι αυτό έγινε ένα από τα πιο δημοφιλή του σχήματος, παίζοντας το συνεχώς σε συναυλίες, κυρίως, κλείνοντας τες. Το 2008, o τηλεοπτικός σταθμός VH1, το κατέταξε 16ο στα Σπουδαιότερα Hard Rock Τραγούδια όλων των εποχών.
Ντέλλα Ντακ

Η Ντέλλα Ντακ γεννήθηκε από τον Μπαρούτη Ντακ και τη Βολκάνα Μακ Ντακ. Είναι ξαδέρφη του Γκαστόνε Ντακ και αδερφή του Ντόναλντ Ντακ. Παππούδες της είναι οι Φέργκους Μακ Ντακ και Καλαμπόκας Ντακ. Γιαγιάδες της είναι η Ελβίρα Κουτ (που έχει το παρατσούκλι Γιαγιά Ντακ) και η Χνουδάτη Ο'Ντρέηκ.
Στο 11ο κεφάλαιο του Βίου και της Πολιτείας του Σκρουτζ Μακ Ντακ (http://coa.inducks.o...y.php?c=D 93288) που διαδραματίζεται το 1930, η Ντέλλα (που είναι στην ηλικία των 10 ετών) παραβρίσκεται στη γιορτή που διοργάνωσαν οι συγγενείς του Σκρουτζ Μακ Ντακ - σε μια προσπάθεια να συμφιλιωθούν μαζί του - κατά την επιστροφή του από τα ταξίδια που έκανε για την αύξηση του πλούτου του. Η γιορτή όμως δεν φέρνει τα προβλεπόμενα αποτελέσματα καθώς ο Σκρουτζ με τον καιρό έχει γίνει πολύ ιδιότροπος. Το αποτέλεσμα είναι να μαλώσει για μια ακόμα φορά με τους συγγενείς του. Οι τελευταίοι φεύγουν αποφασισμένοι να μην τον ξαναδούν. Τότε, ο Σκρουτζ το μετανιώνει και θέλει να τρέξει για να τους προλάβει και να τους ζητήσει να τον συγχωρέσουν. Εκείνη τη στιγμή όμως βλέπει τον πίνακα κατάταξης των πλουσιότερων στον κόσμο και ανακαλύπτει ότι πλέον βρίσκεται στην πρώτη θέση της κατάταξης. Έτσι, χαρούμενος για τον θρίαμβό του, παραγκωνίζει τους συγγενείς του χωρίς να σκέφτεται πλέον ούτε μια στιγμή να τους ζητήσει να τον συγχωρέσουν. Αυτό είναι ένα γεγονός που στη συνέχεια θα μετανιώσει πολύ, αλλά θα είναι πλέον πολύ αργά.
Μετά από πολλά χρόνια, η Ντέλλα Ντακ θα στείλει στον αδερφό της, Ντόναλντ Ντακ, τα τρίδυμά της (τον Χιούη, τον Λιούη και τον Ντιούη) μαζί με ένα γράμμα:
"Αγαπητέ Ντόναλντ, 

"Σου στέλνω τα γλυκά ανιψάκια μου, Λιούη, Χιούη και Ντιούη, για να μείνουν μαζί σου όσο ο πατέρας τους θα είναι στο νοσοκομείο. Ένα τεράστιο πυροτέχνημα εξερράγη κάτω από την καρέκλα του. Τα μικρά αγαπημένα μου είναι τόσο παιχνιδιάρικα! Ελπίζω να τα ευχαριστηθείς!" 
Στην αρχή η διαμονή τους στο σπίτι του Ντόναλντ ήταν προσωρινή, αλλά τελικά ο Χιούη, ο Λιούη και ο Ντιούη έμειναν μόνιμα με τον θείο τους. Το μυστήριο της εξαφάνισης της Ντέλλας ήταν ένα από τα πιο μεγάλα στα Ντίσνευ κόμικς, μέχρι που...
Στις 5 Ιουνίου 2014, η Ντέλλα έκανε την εμφάνιση της μετά από πολλά χρόνια στην ολλανδικής προέλευσης ιστορία «80 jaar» (80 χρόνια) από τους Evert Geradts και Maximino Tortajada Aguilar, η οποία δημιουργήθηκε για τα 80 χρόνια από τη δημιουργία του Ντόναλντ. Στην ιστορία αυτή, λύνεται το μεγάλο μυστήριο της εξαφάνισης της. Αποκαλύπτεται ότι η Ντέλλα ασχολείται με διαστημικά ταξίδια με αποτέλεσμα να μην μπορεί να προσέχει ταυτόχρονα και τα τρία σκανδαλιάρικα παιδιά της.
Διακοίνωση Μιλιουκόφ

Η Διακοίνωση Μιλιουκόφ ήταν ένα συμβάν της 20ης Απριλίου 1917, το οποίο είχε αποτέλεσμα την ενίσχυση της υποστήριξης για τους Μπολσεβίκους στη Ρωσία, και την γενική δυσπιστία για την Ρωσική Προσωρινή Κυβέρνηση. Οι Μπολσεβίκοι, που είχαν από καιρό την γνώμη ότι η Προσωρινή Κυβέρνηση συνέχιζε τον πόλεμο με τον ίδιο τρόπο που το έκανε η Τσαρική Κυβέρνηση, είχαν λίγες αποδείξεις γι’ αυτό και απλά περίμεναν για πολύ καιρό για να αναλάβουν την δράση της διάδοσης της λαϊκής δυσπιστίας για την Προσωρινή Κυβέρνηση.
Ο Υπουργός Εξωτερικών Πάβελ Μιλιουκόφ έστειλε στις Συμμαχικές Δυνάμεις ένα τηλεγράφημα, που θα αποδεικνυόταν η κρίσιμη καμπή του 1917. Το τηλεγράφημα περιείχε την δήλωση ότι η Προσωρινή Κυβέρνηση θα συνέχιζε τον πόλεμο με τους Τσαρικούς πολεμικούς σκοπούς. Το τηλεγράφημα διέρρευσε στους Μπολσεβίκους από κάποιον γνώστη από μέσα, οι οποίοι άρχισαν διαδηλώσεις κατά της Προσωρινής Κυβέρνησης, η οποία είχε προηγουμένως υποσχεθεί στον λαό ότι ο τρόμος του Τσάρντομ (Τσαρισμού) είχε τελειώσει. 

Ο Μάικλ Χίκεϊ γράφει ότι: “Τα νέα της Διακοίνωσης Μιλιούκοφ αδυνάτισαν την θέση των δεξιών Καντέτ στο Σμόλενσκ, αλλά δεν είχαν καμία επίδραση στις τοπικές προσωπικότητες της πολιτικής εξουσίας, αφού οι σοσιαλιστές είχαν ήδη μπει στην τοπική διακυβέρνηση με όλες τις δυνάμεις”.

Ο Μιλιουκόφ παραιτήθηκε από Υπουργός Εξωτερικών. Αυτό ήταν ένα σημαντικό γεγονός στην αυξανόμενη λαϊκή υποστήριξη των Μπολσεβίκων, καθώς είχαν αποκαλύψει μια έμφυτη αδυναμία στην Προσωρινή Κυβέρνηση: την διπλοπροσωπία.
Συνταγματικό Δημοκρατικό Κόμμα

Το Συνταγματικό Δημοκρατικό Κόμμα (Ρωσικά: Конституционно-демократическая партия), που λεγόταν επίσης Συνταγματικοί Δημοκράτες, επίσημα Κόμμα της Ελευθερίας του Λαού, ήταν ένα φιλελεύθερο πολιτικό κόμμα στην Ρωσική Αυτοκρατορία. Τα μέλη του Κόμματος λέγονταν Καντέτ, από την συντομογραφία του ονόματος του κόμματος K-D (Конституционная Демократическая партия στα Ρωσικά). Το όνομα αυτό δεν θα πρέπει να συγχέεται με τον όρο καντέτ, που αναφερόταν στους μαθητές των στρατιωτικών σχολών στην Αυτοκρατορική Ρωσία. Τα γραπτά του Κονσταντίν Καβέλιν και του Μπορίς Τσιτσέριν διαμόρφωσαν την θεωρητική βάση της πολιτικής πλατφόρμας του κόμματος. Ο ιστορικός Πάβελ Μιλιουκόφ ήταν ο αρχηγός του κόμματος καθ’ όλη του την ύπαρξη.

Η βάση των οπαδών των Καντέτ ήταν διανοούμενοι και επαγγελματίες· οι καθηγητές πανεπιστημίου και οι δικηγόροι ήταν ιδιαίτερα σημαίνοντες μέσα στο κόμμα. Ένας μεγάλος αριθμός των μελών του κόμματος των Καντέτ ήταν βετεράνοι των τοπικών συμβουλίων, ζέμστβο.
Το Συνταγματικό Δημοκρατικό Κόμμα σχηματίστηκε από την συγχώνευση πολλών φιλελεύθερων ομάδων: την Ένωση της Απελευθέρωσης, την Ένωση των Συνταγματικών Ζέμστβο, και την Ένωση των Επαγγελματικών Σωματείων, τις οργανώσεις αστών επαγγελματιών και διανοουμένων, συμπεριλαμβανομένων δασκάλων, δικηγόρων, συγγραφέων, ιατρών και μηχανικών.
Το φιλελεύθερο οικονομικό πρόγραμμα των Καντέτ υποστήριζε το δικαίωμα των εργατών για την οκτάωρη εργάσιμη ημέρα. Οι Καντέτ “ήταν αταλάντευτα αυτοδεσμευμένοι για την πλήρη ιδιότητα του πολίτη για όλες τις μειονότητες της Ρωσίας” και υποστήριζαν την χειραφέτηση των Εβραίων. Το κόμμα υποστηρίχτηκε σημαντικά από τους Εβραίους και τους Γερμανούς του Βόλγα, και ένας μεγάλος αριθμός από κάθε ομάδα ήταν ενεργά μέλη του κόμματος.
A Conspiracy of Stars

Το A Conspiracy of Stars είναι το 21ο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε στις 23 Φεβρουαρίου του 2015 μέσω της δισκογραφικής εταιρίας "SPV/Steamhammer".

Με αυτή την κυκλοφορία οι UFO επέστρεψαν στο Top-50 του βρετανικού καταλόγου επιτυχιών μετά το "Making Contact" του 1983, ενώ μπήκαν για πρώτη φορά στο Top-30 στην Γερμανία.

Οι κριτικές για τον δίσκο υπήρξαν ανάμεικτες, με το "Blabbermouth" να το βαθμολογεί με 8,5 / 10, το "Sea of Tranquillity" με 4,5 / 5, αλλά το "Sputnik Music" με μέσο όρο βαθμολογιών 2,4 / 5 και το "Ultimate Guitar" με 7,5 / 10.
Μάριος Οικονόμου

O Μάριος Οικονόμου (Ιωάννινα, 6 Οκτωβρίου 1992) είναι Έλληνας διεθνής ποδοσφαιριστής, ο οποίος αγωνίζεται ως αμυντικός στην ΦΚ Κοπεγχάγη.
My Immortal

Το My Immortal είναι ένα τραγούδι του αμερικανικού Rock συγκροτήματος Evanescence, το οποίο συμπεριλήφθηκε στο ντεμπούτο άλμπουμ τους, "Fallen", το 2003 και κυκλοφόρησε και ως single, τρίτο από αυτόν τον δίσκο. Στο τραγούδι κυριαρχεί το πιάνο και θεωρείται μπαλάντα, ενώ τη μουσική την έγραψε εξ ολοκλήρου ο κιθαρίστας Μπεν Μούντι (ο οποίος έκανε και την παραγωγή), εκτός από τη γέφυρα, που την έγραψε η τραγουδίστρια Έιμι Λι. Στιχουργικά το κομμάτι μιλάει για ένα πνεύμα, το οποίο παρά τον θάνατο, προσκολλάτε σε εσένα.

Το κομμάτι έλαβε καλές κριτικές, επίσης έλαβε και υποψηφιότητες για βραβείο Grammy. Εμπορικά, επίσης, ήταν επιτυχημένο, καθώς κατάφερε να μπει σε αρκετές δεκάδες chart. Έπιασε την κορυφή στα chart της Ελλάδας, του Καναδά και στων ΗΠΑ το "Adult Pop Songs". Ενώ στα "Billboard Hot 100" έφτασε την 7η θέση. Ωστόσο, έγινε χρυσό στις ΗΠΑ και πλατινένιο στον Καναδά. Για την προώθηση του τραγουδιού κυκλοφόρησε και video clip.
Bring Me to Life

To Bring Me to Life είναι ένα τραγούδι του αμερικανικού Rock συγκροτήματος Evanescence, το οποίο συμπεριλήφθηκε στο ντεμπούτο δίσκο τους "Fallen", το 2003, ενώ κυκλοφόρησε και ως single, το πρώτο από αυτόν τον δίσκο. Το κομμάτι το έγραψε η Έιμι Λι, ο Μπεν Μούντι και ο Ντέιβιντ Χότζες. Βάσει της Λι, στιχουργικά, το κομμάτι έχει αρκετές σημασίες. Το κομμάτι έλαβε αρκετές διακρίσεις από τη στιγμή της κυκλοφορίας του και θεωρείται ένα από τα δημοφιλέστερα του σχήματος.

Το τραγούδι, επίσης, συμπεριλήφθηκε στην ταινία "Daredevil" και έγινε εμπορικό, ενώ συγκέντρωσε και καλές κριτικές. Συγκεκριμένα στην Αυστραλία, στην Ιταλία και στο Ηνωμένο Βασίλειο έφτασε στην κορυφή των chart. Ενώ μπήκε σε πάνω από δεκαπέντε 10αδες chart, μεταξύ των οποίων οι ΗΠΑ, η Αργεντινή, η Γερμανία και η Νέα Ζηλανδία. Το τραγούδι, ωστόσο, έγινε πλατινένιο από την Recording Industry Association of America και δις πλατινένιο στην Αυστραλία. Το τραγούδι κέρδισε και βραβείο Grammy στην κατηγορία "Best Hard Rock Performance".
Τσαρλς Σκοτ Σέρινγκτον

Ο σερ Τσαρλς Σκοτ Σέρινγκτον ("Charles Scott Sherrington", 27 Νοεμβρίου 1857 – 4 Μαρτίου 1952) ήταν Βρετανός νευροφυσιολόγος, ιστολόγος, βακτηριολόγος, και παθολόγος, Πρόεδρος της Βασιλικής Εταιρείας. Βραβεύθηκε με το Βραβείο Νόμπελ Φυσιολογίας και Ιατρικής μαζί με τον Έντγκαρ Άντριαν το 1932 για την έρευνά τους επί της λειτουργίας των νευρώνων. Πριν από την έρευνά τους, πιστευόταν ότι τα ανακλαστικά αποτελούσαν μεμονωμένη δραστηριότητα που περιοριζόταν σε ένα τόξο ανακλαστικών. Ο Σέρινγκτον κατέδειξε ότι τα ανακλαστικά απαιτούν ολοκληρωμένη ενεργοποίηση και απέδειξε την αντίστροφη νευρική εντολή στους μύες (Νόμος του Σέρινγκτον). Η εναλλακτική του εξήγηση της επικοινωνίας των νευρικών κυττάρων (νευρώνων) δια των συνάψεων βοήθησε στη διαμόρφωση της σύγχρονης κατανοήσεως του κεντρικού νευρικού συστήματος.
Ομοσπονδία Στίβου Βόρειας Μακεδονίας

Η Ομοσπονδία Στίβου Βόρειας Μακεδονίας (, AFM) είναι ο εθνικός οργανισμός που διατηρεί την εποπτεία του αθλήματος του στίβου στην Βόρειας Μακεδονίας. Ιδρύθηκε αρχικά το 1920 και αναμορφώθηκε το 1993 ύστερα από την ανεξαρτησία της από την Γιουγκοσλαβία το 1991 και αντικατέστησε την Ομοσπονδία Στίβου της Γιουγκοσλαβίας.

Η ομοσπονδία είναι μέλος της IAAF από το 1993, της EAA, της Ολυμπιακής Επιτροπής της Βόρειας Μακεδονίας, της Διεθνής Επιτροπής των Μεσογειακών Αγώνων, της Μεσογειακής Ένωσης Στίβου από το 2011 και της Ένωσης Βαλκανικών Ομοσπονδιών Στίβου από το 1996. Η έδρα της βρίσκεται στα Σκόπια και ο πρόεδρός της είναι ο Κρστό Σεραφιμόφσκι.
Νιτρικό κάλιο

thumb|right|255px|Νιτρικό κάλιο σε μορφή σκόνης
thumb|right|155px|Η δομή του μορίου του νιτρικού καλίου
Το νιτρικό κάλιο είναι ανόργανη χημική ένωση με μοριακό τύπο KNO3 και μοριακό βάρος 101,1032. Είναι ένα άλας του καλίου.

Απαντάται στη φύση ως το ορυκτό νίτρο και αποτελεί φυσική στερεά πηγή αζώτου. Χρησιμοποιείται ως λίπασμα, στην παραγωγή της πυρίτιδας, στα πυροτεχνήματα και ως προωθητικό πυραύλων. Από τον Μεσαίωνα χρησιμοποιείται επίσης ως συντηρητικό τροφίμων.
Fuji T-3

Το Fuji T-3 είναι αεροσκάφος βασικής εκπαίδευσης που αναπτύχθηκε για τις Ιαπωνικές Αεροπορικές Δυνάμεις Αυτοάμυνας την δεκαετία του 1970. Παρήχθησαν 50 μονάδες, που σήμερα αντικαθίστανται από το πιο σύγχρονο Fuji T-7.
Πλάοσνικ

Το Πλάοσνικ ή απλώς Πλάος () είναι αρχαιολογικός και ιερός χώρος στην Οχρίδα της σημερινής Βόρειας Μακεδονίας, σε υψόμετρο 250 κάτω από το Φρούριο του Σαμουήλ. Στο εγγύς μέλλον, το αρχαιολογικό συγκρότημα θα περιλαμβάνει κονάκια, όπως συνέβαινε και κατά την περίοδο του Κλήμη της Οχρίδας, καθώς και αριθμό εκθεμάτων.
Σύνταγμα της Λετονίας

Το Σύνταγμα της Λετονίας (λετονικά: Satversme) είναι ο θεμελιώδης νόμος της Δημοκρατίας της Λετονίας. Εγκρίθηκε από το Κοινοβούλιο της Λετονίας στις 15 Φεβρουαρίου 1922 και τέθηκε σε ισχύ στις 7 Νοεμβρίου 1922. Είχε επηρεαστεί από εκείνο της Βαϊμάρης και το Ελβετικό Ομοσπονδιακό Σύνταγμα. Ένα κεφάλαιο σχετικά με τα θεμελιώδη ανθρώπινα δικαιώματα προστέθηκε με τροποποίηση το 1998.
Το Σύνταγμα της Λετονίας είναι ένα κωδικοποιημένο σύνταγμα και αποτελείται σήμερα από 116 άρθρα, που διατάσσονται σε οκτώ κεφάλαια:
*Κεφάλαιο 1: Γενικές διατάξεις (άρθρα 1-4)
*Κεφάλαιο 2: Κοινοβούλιο (άρθρα 5-34)
*Κεφάλαιο 3: Ο Πρόεδρος (άρθρα 35-54)
*Κεφάλαιο 4: Η Κυβέρνηση (άρθρα 55-63)
*Κεφάλαιο 5: Νομοθετική εξουσία (άρθρα 64-81)
*Κεφάλαιο 6: Δικαστήρια (άρθρα 82-86)
*Κεφάλαιο 7: Η Ελεγκτική Υπηρεσία (άρθρα 87-88)
*Κεφάλαιο 8: Θεμελιώδη ανθρώπινα δικαιώματα (άρθρα 89-116)

Έτσι, το Σύνταγμα καθιερώνει πέντε κυβερνητικά όργανα - το Κοινοβούλιο, τον Πρόεδρο, το Υπουργικό Συμβούλιο, τα Δικαστήρια και την Κρατική Υπηρεσία Ελέγχου.
Σαχναμέ

Το Σαχναμέ (περσ.: شاهنامه‎‎), αλλιώς γνωστό και ως Βιβλίο των Βασιλέων ή Έπος των Βασιλέων, είναι περσικό έπος, έργο του Φερντοσί. Η συγγραφή του ξεκίνησε μετά το θάνατο του Πέρση ποιητή Abū Manṣūr Daqīqī, περίπου το 366-67/976-77 ή το αργότερο μέχρι το 370-1/980-1 και ολοκληρώθηκε περίπου το 400/1010. Αποτελεί το μεγαλύτερο σε έκταση έπος γραμμένο από ένα μόνο ποιητή, με περίπου 60.000 δίστιχα σε ομοιοκαταληξία, τα οποία ακολουθούν το μέτρο mutaqārib της αραβικής προσωδίας. Σε αντίθεση με άλλα έπη της Δύσης, όπως η "Οδύσσεια", η "Ιλιάδα" και η "Αινειάδα", που εστιάζουν σε μια σχετικά μικρή χρονική περίοδο, η αφήγηση του Σαχναμέ ξεχωρίζει για το χρονικό εύρος που καλύπτει, καθώς αφηγείται ολόκληρη την ιστορία της Περσίας, από τους μυθικούς χρόνους μέχρι την κατάκτηση της Σασανικής δυναστείας από τους Άραβες.
Boulevard of Broken Dreams

Το Boulevard of Broken Dreams είναι ένα τραγούδι του Punk Rock αμερικανικού συγκροτήματος Green Day, το οποίο συμπεριλήφθηκε στον δίσκο "American Idiot", το 2004, ενώ κυκλοφόρησε και ως single, το δεύτερο από αυτόν τον δίσκο. Η μουσική γράφτηκε από όλο το συγκρότημα ενώ οι στίχοι από τον Μπίλι Τζο Άρμστρονγκ. Το κομμάτι είναι ένα από τα δημοφιλέστερα και πιο χαρακτηριστικά του σχήματος. Επίσης, to 2006 κέρδισε βραβείο Grammy, στην κατηγορία "Record of the Year".

Το single είχε ιδιαίτερα καλές πωλήσεις καθώς έπιασε την κορυφή πέντε κατηγορίες του Billboard, ενώ στην "Billboard Hot 100", έφτασε στο νούμερο 2. Κατά τ' άλλα την κορυφή έπιασε και στα τσεχικά chart. Ενώ έγινε χρυσό στις ΗΠΑ, στη Δανία και στη Γερμανία. Στις ΗΠΑ δε, έως και το 2010 είχε ξεπεράσει τα 2 εκατομμύρια πωλήσεις.
Λογοτεχνική Σχολή της Οχρίδας

Η Λογοτεχνική Σχολή της Οχρίδας ή αλλιώς Λογοτεχνική Σχολή της Αχρίδας, ήταν ένα από τα δύο σημαντικότερα πολιτισμικά κέντρα της πρώτης Βουλγαρικής Αυτοκρατορίας, μαζί με την Λογοτεχνική Σχολή της Πρεσλάβας (ή αλλιώς Λογοτεχνική Σχολή της Πλίσκα). Η σχολή ιδρύθηκε στην Οχρίδα (σημερινή Βόρεια Μακεδονία) το 886 από τον Άγιο Κλήμη της Οχρίδας κατόπιν αιτήματος του Μπόρις Α΄ της Βουλγαρίας, ταυτόχρονα ή λίγο καιρό μετά την Λογοτεχνική Σχολή της Πρεσλάβας. Μετά την χειροτόνηση του Κλήμη ως Επίσκοπο της Ντρέμπιτσα (Βέλικα) το 893, η θέση του επικεφαλής της σχολής ανατέθηκε στον Ναούμ της Πρεσλάβας. Η Λογοτεχνική Σχολή της Οχρίδας χρησιμοποίησε το γλαγολιτικό αλφάβητο από την ίδρυσή της έως και τον 12ο αιώνα και το κυριλλικό από τα τέλη του 9ου αιώνα κι έπειτα.
Anarchy in the U.K.

To Anarchy in the U.K. είναι ένα τραγούδι του αγγλικού Punk συγκροτήματος Sex Pistols, το οποίο συμπεριλήφθηκε στο ντεμπούτο (αλλά και μοναδικό studio) δίσκο τους, "Never Mind the Bollocks, Here's the Sex Pistols", το 1977. Παρόλα αυτά, το τραγούδι κυκλοφόρησε πρώτα ως single το 1976, και μάλιστα ήταν το πρώτο τους. Η μουσική πιστώνεται σε όλα τα μέλη του σχήματος. Οι στίχοι του έχουν ύφος πολιτικό και επικεντρώνονται στην αναρχία. Ωστόσο, πρόκειται για ένα από τα δημοφιλέστερα τραγούδια του συγκροτήματος. Και με αρκετές διασκευές, με τη δημοφιλέστερη ίσως να είναι αυτή των Megadeth. Το περιοδικό "Rolling Stone" στη λίστα του με τα "500 Σπουδαιότερα Τραγούδια όλων των εποχών", το κατέταξε 56η θέση.
Αμπρόσιους Φράνκεν Ι

Ο Αμπρόσιους Φράνκεν Ι (φλαμανδικά: Ambrosius Francken I, 1544 - 1618) ήταν Φλαμανδός ζωγράφος, γνωστός για τα έργα με θρησκευτικά θέματα και ιστορικές αλληγορίες, τα οποία δημιούργησε με ύστερη μανιεριστική τεχνοτροπία. Ήταν εξέχον μέλος της οικογένειας καλλιτεχνών Φράνκεν, η οπία διαδραμάτισε σοβαρότατο ρόλο στη φλαμανδική ζωγραφική από τα τέλη του 16ου ως τα μέσα του 17ου αιώνα.
Βασίλειος Δαλιάνης

Ο Βασίλειος Δαλιάνης (πέθανε στις 17 Μαΐου 1960), του Κωνσταντίνου, ήταν Έλληνας στρατιωτικός και μετά πολιτικός.
Εγχέλιοι

Οι Εγχέλιοι ή Εγχελείς, ήταν ιλλυρική φυλή η οποία κατοικούσε στην περιοχή της Λίμνης Οχρίδας και της Λυγκηστίδας, στην σημερινή Αλβανία, τη Βόρεια Μακεδονία και την Ελλάδα. Η ονομασία της σήμαινε στα αρχαία ελληνικά «άνθρωποι-χέλια». Βρίσκονταν συχνά σε πόλεμο για την κυριαρχία στην ευρύτερη περιοχή με τους αρχαίους Μακεδόνους που ήταν εγκατεστημένοι στα ανατολικά. Γείτονές τους ήταν στα βορειοδυτικά το ιλλυρικό φύλο των Ταυλαντίων, στα βόρεια οι Δάρδανοι και στα νότια οι Δεξάροι, μια αρχαία ελληνική φυλή.
Τρεμπένιστα

Η Τρεμπένιστα είναι αρχαία νεκρόπολη ευρισκόμενη στην ευρύτερη περιοχή της Μακεδονίας, χρονολογούμενη από την Εποχή του Σιδήρου και περί τον 7ο αιώνα π.Χ. Ευρίσκεται κοντά στην πόλη της Οχρίδας, της σημερινής Βόρειας Μακεδονίας. Πιστεύεται πως η νεκρόπολη χρησιμοποιείτο από τους κατοίκους της αρχαίας πόλης της Λύχνιδος. Η Τρεμπένιστα ήρθε στο φως το 1918 από Βούλγαρους στρατιώτες. Η κυβέρνηση απέστειλε τον αρχαιολόγο Κάρελ Σκορπίλ για την οργάνωση εργασιών ανασκαφών. Περισσότερα ευρήματα ήρθαν στο φως, αργότερα, από τον Μπογκντάν Φιλόφ. Έκτοτε, σημαντικός αριθμός μνημάτων, πέντε χρυσά προσωπεία, καθώς και ορισμένα χρυσά σκουλαρίκια και οικιακά αντικείμενα έχουν ανευρεθεί. Τα ευρήματα αυτά φιλοξενούνται στα Αρχαιολογικά Μουσεία της Οχρίδας, της Σόφιας και του Βελιγραδίου.

Απόσπασμα από έργο του Στράβωνα αναφέρει πως οι Περεσάδυες και η ιλλυρική φυλή των Εγχέλιων συμμάχησαν μεταξύ τους για την ίδρυση ενός νέου κράτους στην περιοχή της σύγχρονης Οχρίδας. Εφόσον η συγκεκριμένη αναφορά είναι σωστή, τότε, το βασιλικό κοιμητήριο το οποίο ευρίσκεται εντός της νεκρόπολης είναι εκείνο των Περεσαδυών.

Ένα χρυσό προσωπείο από την Τρεμπένιστα εμφανίζεται στο οπίσθιο τμήμα του χαρτονομίσματος των 500 δηναρίων της ΠΓΔΜ, το οποίο τέθηκε σε κυκλοφορία το 1996 και το 2003.
Fuji T-5

Το Fuji T-5 ή KM-2Kai είναι ιαπωνικό μονοκινητήριο ελικοφόρο αεροσκάφος βασικής εκπαίδευσης το οποίο σχεδιαστικά βασίζεται στο προγενέστερο Fuji KM-2.
California Über Alles

To California Über Alles είναι ένα τραγούδι του αμερικανικού Punk συγκροτήματος Dead Kennedys, το οποίο συμπεριλήφθηκε στο ντεμπούτο δίσκο τους, του 1980, "Fresh Fruit for Rotting Vegetables", αλλά κυκλοφόρησε την προηγούμενη χρόνια ως single. Το κομμάτι γράφτηκε από τους Τζέλο Μπιάφρα και Τζον Γκρίνγουεϊ, για το πρώην συγκρότημα τους The Healer. Ωστόσο, τη μουσική την έγραψε ο Μπιάφρα σε μπάσο, σε μία από τις σπάνιες προσπάθειες του να συνθέσει. Το single, ωστόσο, εισήχθη στα βρετανικά chart και έφτασε στο νούμερο 4. Επίσης, έχουν γίνει και αρκετές διασκευές από αυτό το τραγούδι.
Submarino

Το Submarino είναι δανέζικη ταινία του 2010 σε σκηνοθεσία Τόμας Βίντερμπεργκ και σε σενάριο του σκηνοθέτη και του Τομπίας Λίντχολμ. Βασίζεται στο ομώνυμο μυθιστόρημα του Γιόνας Τ. Μπένγκτσον.
California Dreamin'

To California Dreamin' είναι τραγούδι των Τζον Φίλπς και Μισέλ Φίλπς και η πρώτη η ηχογράφηση έγινε από τον Μπάρι Μαγκουάιρ. Ωστόσο, το κομμάτι έγινε γνωστό από την εκτέλεση των The Mamas & the Papas, οι οποίοι έκαναν δεύτερες φωνές στην αρχική εκτέλεση και το κυκλοφόρησαν το 1965 ως επτά ιντσών μονό το οποίο έγινε χρυσό τον Ιούνιο του 1966, ενώ μπήκε στο Grammy Hall of Fame το 2001. Μεταξύ των άλλων διακρίσεων, το περιοδικό "Rolling Stone", στη λίστα του με τα "500 Σπουδαιότερα Τραγούδια όλων των εποχών", το κατέταξε 89ο.
Γιώργος Μπαμπανιώτης

Ο Γιώργος Μπαμπανιώτης (1941 - 28 Μαρτίου 2002) ήταν Έλληνας πρωταθλητής της σφυροβολίας. Σύλλογός του ήταν ο Πανελλήνιος Γυμναστικός Σύλλογος.

Στις 28 Οκτωβρίου 1962 έγινε ο πρώτος Έλληνας που ξεπέρασε στη σφυροβολία τα 60 μ. (60,20), ενώ στις 31 Μαΐου 1972 ξεπέρασε και τα 70 μ. (70,08 μ.). Kατέρριψε 16 φορές το πανελλήνιο ρεκόρ, κατά την περίοδο 1962-1974. Στις 29 Αυγούστου του 1969, στους Βαλκανικούς Αγώνες Στίβου που διεξήχθησαν στη Σόφια, κατέκτησε το χρυσό μετάλλιο στη σφυροβολία καταρρίπτοντας και το πανελλήνιο ρεκόρ με 66,78 μ.. Το 1970, έριξε τη σφύρα στα 68,94 μ. Aναδείχθηκε τρεις φορές 1ος Bαλκανιονίκης (1969, 1970, 1973).
Διετέλεσε μέλος του Δ.Σ. του ΣΕΓΑΣ.
Κοινό των Νησιωτών

Το Κοινό των Νησιωτών ήταν ομοσπονδιακό κράτος (συμπολιτεία) της ελληνιστικής περιόδου, που περιλάμβανε τις Κυκλάδες. Ιδρύθηκε το 314 π.Χ. από τον Αντίγονο τον Μονόφθαλμο, και παρέμεινε υπό την ηγεμονία του ιδίου και του γιου του Δημήτριου του Πολιορκητή ως το 288 π.Χ. περίπου, οπότε πέρασε υπό την ηγεμονία των Πτολεμαίων. Το Κοινό διατηρήθηκε ως την κατάλυση της πτολεμαϊκης κυριαρχίας στο Αιγαίο από τον Μακεδόνα βασιλιά Αντίγονο Γονατά περί τα μέσα του 3ου αιώνα π.Χ. Μετά την διάλυση του Κοινού, τα νησιά των Κυκλάδων αυτονομήθηκαν, ώσπου το Κοινό ανασυστάθηκε περί το 200 π.Χ., αυτή τη φορά υπό την ηγεμονία της Ρόδου. Διατηρήθηκε δε ως την υποταγή της Ρόδου στη Ρώμη περί το 168 π.Χ.

Κατηγορία:Ομοσπονδιακά κράτη αρχαίας ελληνικής ιστορίας
Κατηγορία:Ιστορία των Κυκλάδων
Κατηγορία:Ελληνιστική περίοδος
Πιέτρο νταλε Κάρτσερι

Ο Πιέτρο νταλε Κάρτσερι (, αποβιώσας το 1340) ήταν κύριος των 2/3 της Εύβοιας και λόγω του γάμου του βαρόνος της Αρκαδίας. 

Ήταν υιός του Γκραπότσο νταλε Κάρτσερι κυρίου του ημίσεως των Ωρεών, τον οποίο διαδέχθηκε. Η μητέρα του Μπεατρίτσε ντα Βερόνα ήταν κυρία του ημίσεως της Χαλκίδας· το άλλο ήμισυ ανήκε στην Μαρία Ναβιγαγιόζο, αλλά το 1328 διαδέχθηκε και τις δύο γενόμενος κύριος της Χαλκίδας. Ο ίδιος διαδέχθηκε τη Μαρία νταλε Κάρτσερι στο ήμισυ της Καρύστου. Συνολικά κατείχε τα 2/3 της Εύβοιας.

Νυμφεύθηκε δύο φορές. Η πρώτη σύζυγός του, σύμφωνα με εικασία του Καρλ Χοπφ, ήταν κόρη από τον πρώτο γάμο του Τζόρτζιο Α΄ Γκίζι άρχοντα της Τήνου και της Μυκόνου. Ωστόσο η υπόθεση αυτή απορρίπτεται από τον Λενέρτζ.

Το 1324, ο Πιέτρο αναφέρεται ως κύριος του μισού τμήματος της Βαρωνίας της Αρκαδίας εντός του Πριγκιπάτου της Αχαΐας· υποθέτουμε πως αυτό ήταν αποτέλεσμα ενός δεύτερου γάμου με την Μπαλτζάνα Γκοτζαντίνι, χήρα και κληρονόμο του βαρόνου Εράρ Β΄ ντ'Ωλναί. Η Μπαλτζάνα απεβίωσε λίγο καιρό αργότερα.

Απεβίωσε το 1340 και τον διαδέχτηκε ο υιός του, Τζοβάννι, ο οποίος και ήταν ο μοναδικός του υιός από τον δεύτερο γάμο του. Τον διαδέχθηκε ως κύριος της Χαλκίδας.
Τζον Χόμπχαουζ

Ο Σερ Τζον Χόμπχαουζ ή Τζων Καμ Χόμπχαουζ (αγγλικά: John Cam Hobhouse, 1ος Βαρόνος Broughton, γνωστός και ως Sir John Hobhouse, Bt) (27 Ιουνίου 1786–3 Ιουνίου 1869), ήταν Βρετανός (Άγγλος) πολιτικός, από το 1831 ως το 1851, και χρονικογράφος.
Barcode reader

μικρογραφία|Barcode reader
Barcode reader ή barcode scanner είναι συσκευή ανάγνωσης γραμμωτού ή ραβδωτού κώδικα ή ραβδοκώδικα (barcode). Συγκεκριμένα, ο ραβδοκώδικας είναι ένα σύνολο παράλληλων ανισόπαχων κάθετων γραμμών και αριθμών, το οποίο περιέχει πληροφορίες για το προϊόν πάνω στο οποίο αναγράφεται. Τέτοιες πληροφορίες μπορεί να είναι η περιγραφή, η ημερομηνία λήξης, η τιμή αλλά και ο κωδικός παρτίδας του προϊόντος. Οι γραμμωτοί αυτοί κώδικες βρίσκονται πάνω σε ετικέτες διαφόρων προϊόντων και εκτυπώνονται από θερμικούς εκτυπωτές ("thermal printers") αλλά και κάθε είδους εκτυπωτή.
Ο barcode reader διαβάζει τον κώδικα και τον αποκωδικοποιεί, αναγνωρίζοντας σε ποιο γράμμα, αριθμό ή άλλο ψηφίο αντιστοιχεί η κάθε γραμμή του κώδικα. Στη συνέχεια στέλνει την αποκωδικοποίηση αυτή στον υπολογιστή ή την ταμειακή μηχανή, με την οποία είναι συνδεδεμένος, αν και μπορεί να έχει συνδεθεί και με κάποιο άλλο υπολογιστικό σύστημα. Με τον τρόπο αυτό επιτυγχάνεται η ταχύτατη και ασφαλής κωδικοποίηση και συνακόλουθη αποκωδικοποίηση των προϊόντων, που επιτρέπει την περαιτέρω επεξεργασία των πληροφοριών από το υπολογιστικό σύστημα εύκολα και γρήγορα. Μέσω αυτής της διαδικασίας έχει βελτιωθεί θεαματικά η ταχύτητα και η ακρίβεια στις συναλλαγές.
Τα τελευταία μάλιστα χρόνια η χρήση barcode στη χονδρική και λιανική πώληση είναι πλέον ο μοναδικός τρόπος της κωδικοποίησης των χαρακτηριστικών των προϊόντων, διότι προσφέρει την άμεση και γρήγορη οργάνωση και τοποθέτηση των προϊόντων στα ράφια, χωρίς να απαιτείται μεγάλη ανθρώπινη παρέμβαση, που κοστίζει και μπορεί να οδηγήσει σε λάθη, ή χρονοβόρες και δαπανηρές υπολογιστικές διαδικασίες. Τράπεζες, βιομηχανίες, αποθήκες, αλυσίδες καταστημάτων και γενικά όλες οι επιχειρήσεις που διαχειρίζονται άυλα ή υλικά αγαθά σε μεγάλη πληθώρα χρειάζονται συνεπώς barcode readers και thermal printers για να τα κωδικοποιούν και αποκωδικοποιούν και να μπορούν να τα ταξινομούν με σιγουριά και να έχουν την πλήρη εποπτεία τους.
Αργυρός Κώδικας

Ο Αργυρός Κώδικας (Λατ.:"Codex Argenteus") είναι Κώδικας ο οποίος περιέχει τα μεταφρασμένα Ευαγγέλια της Αγίας Γραφής στην Γοτθική γλώσσα από τον επίσκοπο των Γότθων Ουλφίλα. Εκτίθεται στην βιβλιοθήκη του πανεπιστημίου της Ουψάλα, στην Σουηδία.
Δημήτριος Παπαγγελόπουλος

Ο Δημήτριος Παπαγγελόπουλος είναι Έλληνας πολιτικός, πρώην δικαστικός, πρώην υπουργός Δικαιοσύνης και πρώην αναπληρωτής υπουργός Δικαιοσύνης, μετά τον ανασχηματισμό της κυβέρνησης Τσίπρα, που ανακοινώθηκε την 4η Νοεμβρίου 2016. Γεννήθηκε στην Αθήνα στις 25 Σεπτεμβρίου 1954 και σπούδασε νομικά στο Αριστοτέλειο Πανεπιστήμιο Θεσσαλονίκης. Είναι νυμφευμένος και έχει αποκτήσει δύο παιδιά.
Mr. Tambourine Man

Το Mr. Tambourine Man είναι ένα τραγούδι γραμμένο από τον Μπομπ Ντίλαν, το οποίο συμπεριλήφθηκε στον δίσκο "Bringing It All Back Home", το 1965. Στιχουργικά το κομμάτι έχει αρκετούς συμβολισμούς. Θεωρήθηκε από σχολιαστές των τραγουδιών του Ντίλαν ένας παιάνας για τα ναρκωτικά και συγκεκριμένα το LSD, ένα κάλεσμα του ερμηνευτή στη μούσα του, μία αντανάκλαση των αιτημάτων του κοινού προς τον καλλιτέχνη. Άλλοι έχουν δώσει ακόμα και θρησκευτικές ερμηνείες. Ο Ντίλαν ποτέ δε συμμερίστηκε την άποψη ότι το κομμάτι αφορά τα ναρκωτικά.

Το τραγούδι έχει υποστεί πολυάριθμες διασκευές από καλλιτέχνες διαφόρων ειδών. Η πιο γνωστή και επιτυχημένη θεωρείται εκείνη των The Byrds, οι οποίοι το κυκλοφόρησαν ως single το 1965, με το single να φτάνει στο νούμερο 1 των βρετανικών chart και στα αμερικανικά "Billboard Hot 100". Το τραγούδι, επίσης, το συμπεριέλαβαν και στον ντεμπούτο δίσκο τους. Το περιοδικό "Rolling Stone" κατέταξε τη συγκεκριμένη διασκευή στη λίστα του με τα 500 Σπουδαιότερα Τραγούδια όλων των εποχών, στην 79η θέση, ενώ την πρωτότυπη εκτέλεση από τον Ντίλαν στην 106η θέση. Ενώ και οι δύο εκτελέσεις έχουν μπει στο Grammy Hall of Fame.
Πίτερ ντε Χόοχ

Ο Πίτερ ντε Χόοχ (ολλανδικά: "Pieter de Hooch", 20 Νοεμβρίου 1629 - 24 Μαρτίου 1684) ήταν Ολλανδός ζωγράφος της χρυσής εποχής της ζωγραφικής στην Ολλανδία, διάσημος για τους πίνακες με θέματα της καθημερινότητας. Ήταν σύγχρονος του Γιοχάνες Βερμέερ στη Συντεχνία του Αγίου Λουκά στο Ντελφτ. Το έργο των δύο καλλιτεχνών έχει κοινή θεματολογία και ύφος.
All Along the Watchtower

To All Along the Watchtower είναι τραγούδι του Μπομπ Ντίλαν, το οποίο συμπεριλήφθηκε στον δίσκο "John Wesley Harding", του 1967. Από εκεί και πέρα το κομμάτι έχει εμφανιστεί σε όλα τα compilation άλμπουμ του Ντίλαν. Ενώ από τη δεκαετία του 1970 το ερμηνεύει διαρκώς σε συναυλίες κι είναι ένα από τα τραγούδια που έχει παίξει περισσότερες φορές ζωντανά, επίσης σε τέσσερα live άλμπουμ του, το κομμάτι εμφανίζεται υπό διαφορετική εκτέλεση.

Το τραγούδι έχει υποστεί πολυάριθμες διασκευές από τη στιγμή της κυκλοφορίας του. Η διασκευή του Τζίμι Χέντριξ, ωστόσο, είναι η πιο γνωστή και η πιο επιτυχημένη. Μάλιστα το είχε συμπεριλάβει και στον δίσκο "Electric Ladyland". Η εκτέλεση του Χέντριξ κυκλοφόρησε έξι μήνες μετά την πρώτη κυκλοφορία του τραγουδιού και έγινε αμέσως επιτυχία. Επίσης, το περιοδικό "Rolling Stone", στη λίστα του με τα "500 Σπουδαιότερα Τραγούδια όλων των εποχών", τοποθέτησε τούτη τη διασκευή στην 47η θέση. Ενώ το περιοδικό "Total Guitar" το τοποθέτησε 1ο στη λίστα του με τις "Σπουδαιότερες Διασκευές όλων των εποχών".

Το τραγούδι έχει διασκευαστεί από τον Διονύση Σαββόπουλο, διατηρώντας τη μουσική του Ντίλαν, με στίχους του Σαββόπουλου, με τίτλο "Ο παλιάτσος κι ο ληστής".
Τζόζεφ Χιουμ

Ο Τζόζεφ Χιουμ (ή Ιωσήφ Χιούμ, όπως αναφέρεται στα ελληνικά) (αγγλικά: Joseph Hume) (22 Ιανουαρίου 1777–20 Φεβρουαρίου 1855) ήταν Βρετανός (Σκωτσέζος) γιατρός και ριζοσπάστης πολιτικός.
Γκργκουρ Γκόλουμπιτς

Ο Γκργκουρ Γκόλουμπιτς (Σερβικά Κυριλλικά: "Гргур Голубић", "кесар Гргур", π. 1347–61) από τον Οίκο Μπράνκοβιτς ήταν Σέρβος ευγενής, ο οποίος υπηρέτησε τους Αυτοκράτορες Στέφαν Ντούσαν (βασίλευσε μεταξύ 1331–55) και Στέφαν Ούρος Ε΄ ως "Καίσαρας". Ήταν υιός του "Σεβαστοκράτωρα" Μπράνκο Μλαντένοβιτς, ενώ κυβέρνησε το "όμπλαστ" (επαρχία) του Πόλογκ, το οποίο ευρισκόταν στο βορειοδυτικό τμήμα της σημερινής Βόρειας Μακεδονίας.

Ο Γκργκουρ ήταν δεύτερος υιός του "Σεβαστοκράτορα" Μπράνκο Μλαντένοβιτς, κυβερνήτης της Οχρίδας κατά την περίοδο εξουσίας του Αυτοκράτορα Ντούσαν (π. 1346). Μεγαλύτερος αδερφός του ήταν ο Νίκολα Ράντονγια (απεβίωσε το 1399), ενώ νεαρότερος αδερφός του ήταν ο Βουκ Μπράνκοβιτς (1345–1397). Ξάδερφός του ήταν ο άρχοντας Νίκολα Αλτομάνοβιτς (π. 1348–76), η μητέρα του οποίου, Ρατοσλάβα, ήταν πατρική θεία του Γκργκουρ. Πάππος του ήταν ο "Βοϊβόδας" Μλάντεν (π. 1323–26), ο οποίος υπηρέτησε τους Βασιλείς Στέφαν Μίλουτιν (βασίλευσε μεταξύ 1282–1321) και Στέφαν Ντετσάνσκι (βασίλευσε μεταξύ 1321–31), ενώ αναφέρεται ως έχων διατελέσει κυβερνήτης του Τρεμπίνιε και της Ντρατσέβιτσα το 1323. Ο Γκργκουρ αναφέρεται για πρώτη φορά τον Μάρτιο του 1347, με τον τίτλο του "Καίσαρα", σε μια επιστολή του Πάπα Ιννοκέντιου ΣΤ΄ προς τον Αυτοκράτορα Ντούσαν. Ο Γκργκουρ αναφέρεται σε χάρτες που εξεδόθησαν από τον Ντούσαν και χρονολογούνται στην περίοδο μεταξύ 1348–54 του Μοναστηριού των Αγίων Αρχαγγέλων του Πρίζρεν, στις οποίες ο Γκργκουρ φέρεται να είχε υπό την κατοχή του εδάφη στην ευρύτερη περιοχή του Πρίζρεν. Ο Γκργκουρ και ο Επίσκοπος Γκριγκόριε της Δεάβολης ίδρυσαν την Μονή Ζαούμ (Εκκλησία της Αειπάρθενου Ζάουμσκα, Μποκορόντιτσα Ζάχουμσκα) επί της Λίμνης Οχρίδας πλησίον του Ζαούμ, όπου και εισήγαγε την λατρεία της Παρθένου της Ζαχλουμίας (εξ'ου και το όνομά της).
Like a Rolling Stone

Το Like a Rolling Stone είναι τραγούδι του Μπομπ Ντίλαν, το οποίο συμπεριλήφθηκε στον δίσκο "Highway 61 Revisited", του 1965. Τους στίχους ο Ντίλαν του έγραψε, τον Ιούνιο του 1965, όταν γύρισε εξουθενωμένος από μία περιοδεία που έκανε στην Αγγλία. Μάλιστα, το χειρόγραφο των στίχων, πουλήθηκε το 2014, σε δημοπρασία, έναντι 2 εκατομμυρίων δολαρίων.

Αρχικά η δισκογραφική δεν ήταν σίγουρη για την επιτυχία του τραγουδιού τόσο για τον ήχο του όσο και για τον χρόνο του. Παρόλα αυτά, το single έφτασε στο νούμερο 1 του αμερικανικού "Cashbox Top 100", 2ο στο "Billboard Hot 100", στα καναδικά chart στο νούμερο 3 και στα βρετανικά στο νούμερο 4. Μεταξύ άλλων πολλών διακρίσεων, το περιοδικό "Rolling Stone", στη λίστα του με τα "500 Σπουδαιότερα Τραγούδια όλων των εποχών", το κατέταξε στην 1η θέση.

Εντούτοις το τραγούδι έχει ονομαστεί επαναστατικό από τους κριτικούς, καθώς συνδυάζει πολλά είδη μαζί, όπως επίσης και για την ιδιαίτερη ερμηνεία του Ντίλαν. Επίσης ο Ντίλαν από ένας folk τραγουδιστής γίνεται ένας rockstar με αυτό το κομμάτι, το οποίο κι αυτό με τη σειρά επηρέασε ιδιαίτερα τη μεταπολεμική μουσική. Πολυάριθμες διασκευές έχουν γίνει, ωστόσο, στο κομμάτι, από δημοφιλείς καλλιτέχνες διαφόρων μουσικών ειδών, όπως οι The Rolling Stones, οι The Jimi Hendrix Experience, οι Bob Marley and the Wailers αλλά και οι Green Day.
Knockin' On Heaven's Door

To Knockin' On Heaven's Door είναι ένα τραγούδι του Μπομπ Ντίλαν, το οποίο γράφτηκε για soundtrack της ταινίας "Η μεγάλη μονομαχία", ενώ κυκλοφόρησε και σε single το 1973, το οποίο έφτασε στο νούμερο 12 των αμερικανικών "Billboard Hot 100". Το κομμάτι έχει περιγραφεί από τον βιογράφο του Ντίλαν, Κλίντον Χέιλιν ως «μία άσκηση σε σπουδαία απλότητα». Αναλογίζοντας μονάχα την πληθώρα διασκευών που έχει υποστεί το κομμάτι, τότε θεωρείται ένα από τα πιο γνωστά τραγούδια του Ντίλαν, ιδιαίτερα μετά τη δεκαετία του 1960. Μέλη της "Western Writers of America", κατέταξαν το κομμάτι 1ο στη λίστα τους με τα "100 Σπουδαιότερα Γουέστερν Τραγούδια".
Άρωμα Γυναίκας

Το Άρωμα Γυναίκας (πρωτότυπος αγγλικός τίτλος: "Scent of a Woman") είναι αμερικανική δραματική ταινία του 1992 σε σκηνοθεσία του Μάρτιν Μπρεστ. Η ιστορία αφορά έναν νεαρό μαθητή ο οποίος προσλαμβάνεται ως βοηθός ενός τυφλού και οξύθυμου συνταξιούχου στρατιωτικού. Βασισμένη στην ιταλική ταινία του Ντίνο Ρίζι "Profumo di donna" του 1974, κατάφερε να κερδίσει σημαντικές διακρίσεις. Ο Αλ Πατσίνο κέρδισε το Όσκαρ Α' Ανδρικού Ρόλου, ενώ η ταινία ήταν υποψήφια για Όσκαρ Καλύτερης Ταινίας, Όσκαρ Καλύτερης Σκηνοθεσίας και Όσκαρ Καλύτερου Διασκευασμένου Σεναρίου.
Παρενδυσία

Παρενδυσία ή Cross-dressing είναι μία δράση κατά την οποία ένα άτομο φοράει ρούχα και άλλα αξεσουάρ που σχετίζονται κοινώς με το αντίθετο φύλο σε μία συγκεκριμένη κοινωνία. Το cross-dressing χρησιμοποιείται για σκοπούς μεταμφίεσης, άνεσης και στη σύγχρονη εποχή και κατά τη διάρκεια της ιστορίας.

Σχεδόν κάθε ανθρώπινη κοινωνία μέσα στην ιστορία προσδοκούσε νόρμες για κάθε φύλο σχετικά με το ύφος, το χρώμα και τον τύπο ενδυμασίας που θα φορούσε, και τοιουτοτρόπως οι περισσότερες κοινωνίες έθεσαν μία σειρά από κατευθυντήριες γραμμές, απόψεις ή ακόμα και νόμους που ορίζουν τον τύπο ντυσίματος που είναι πιο κατάλληλος για το κάθε φύλο. 

Ο όρος cross-dressing υποδηλώνει μία πράξη ή συμπεριφορά χωρίς να αναφέρεται ή να υπαινίσσεται συγκεκριμένες αιτίες για αυτή τη συμπεριφορά. Υπάρχει συχνά η αντίληψη ότι η έννοια έχει άμεση σχέση με τρανς συμπεριφορές ή σεξουαλικές, φετιχιστικές ή ομοφυλοφιλικές συμπεριφορές, αλλά ο όρος από μόνος του δεν υποδηλώνει κανένα κίνητρο και δεν είναι συνώνυμος με την ταυτότητα φύλου. 

Όταν η παρενδυσία διαπράττεται για ερωτικούς σκοπούς για μια περίοδο άνω των έξι μηνών και προκαλεί επίσης σημαντική θλίψη και βλάβη, η συμπεριφορά θεωρείται ψυχική διαταραχή στο "Διαγνωστικό και Στατιστικό Εγχειρίδιο Ψυχικών Διαταραχών" και εφαρμόζεται η ψυχιατρική διάγνωση "Παρενδυσιακός φετιχισμός" ή "Τρανσβεστικός φετιχισμός".
Το πορτραίτο μιας άγνωστης γυναίκας

Το πορτραίτο μιας άγνωστης γυναίκας, γνωστό επίσης και ως  Η Άγνωστη Γυναίκα, Μια Άγνωστη Κυρία ή  Άγνωστη (Ρωσικά: "Неизвестная", "Neizvestnaya") είναι έργο ζωγραφικής από τον Ρώσο καλλιτέχνη  Ιβάν Κραμσκόι, που φτιάχτηκε το  1883. Η ταυτότητα του μοντέλου είναι άγνωστη και αναπαριστά μια γυναίκα με  "ήρεμη δύναμη και  ευθύ βλέμμα". Είναι ένα από τα πιο γνωστά έργα τέχνης της Ρωσίας, παρόλο που ένας αριθμός  κριτικών  ήταν αγανακτισμένοι όταν πρωτοεκτέθηκε και καταδίκασαν  αυτό που είδαν ως αναπαράσταση μιας ανήθικης και υπεροπτικής γυναίκας. Η δημοφιλία του μεγάλωσε με την αλλαγή που συντελέστηκε στο δημόσιο γούστο.

Ο πίνακας βρίσκεται στην Πινακοθήκη Τρετιακόφ, στη Μόσχα, ενώ μια προγενέστερη έκδοσή του, επίσης με χρονολογία 1883, φιλοξενείται στο Κέντρο Τεχνών στο Κίελο.